b'\n_START_ARTICLE_\nAce Ventura \xe2\x80\x93 luonto kutsuu\n_START_SECTION_\nJuoni\n_START_PARAGRAPH_\nEp\xc3\xa4onnistuneen pesukarhun pelastusyrityksen j\xc3\xa4lkeen Ace Ventura joutuu hermoromahduksen partaalle ja vet\xc3\xa4ytyy tiibetil\xc3\xa4iseen munkkiluostariin. Afrikkalainen l\xc3\xa4hetyssaarnaaja Fulton Greenwall kuitenkin pyyt\xc3\xa4\xc3\xa4 h\xc3\xa4nt\xc3\xa4 etsim\xc3\xa4\xc3\xa4n pyh\xc3\xa4\xc3\xa4 el\xc3\xa4int\xc3\xa4, joka on kahden afrikkalaisheimon (rauhaarakastavan Wachati-heimon ja sotaisan Wachutu-heimon) v\xc3\xa4listen naimakauppojen kiistakappaleena. Yhdess\xc3\xa4 uskollisen kapusiiniapinansa Spiken kanssa Ace matkaa Afrikkaan aloittaakseen etsiv\xc3\xa4nty\xc3\xb6ns\xc3\xa4. Teht\xc3\xa4v\xc3\xa4ss\xc3\xa4 on vain yksi vika: pyh\xc3\xa4 el\xc3\xa4in osoittautuu harvinaiseksi valkoiseksi lepakoksi, ja valitettavasti Ace k\xc3\xa4rsii pahasta chiroptofobiasta eli lepakonpelosta.'